Mikið hefur verið um að vera í skólanum síðustu viku . Sl. föstudag fóru nemendur 1. - 4. bekkjar , ásamt Unni og Þórunnborgu upp í Vísi í tengslum við grenndarnámið . Þar fengu þeir að sjá hvernig saltfiskur er unninn og hittu mörg barnanna ýmist foreldra eða afa . Snjórinn kom og þá þurfti að moka og renna sér . Strákarnir í 5. og 6. bekk voru sérstaklega duglegir að hreinsa snjóinn frá skólanum og eiga hrós skilið fyrir það . Ragnhildur Sigurðardóttir , sem er í Mastersnámi , frá Háskóla Íslands kom í örstutta æfingakennslu , þar sem hún fékk nemendur 7. og 8. bekkjar lánaða í nýsköpun . Í gær kynntu nemendurnir afrakstur vinnunnar og mátti þar kenna ýmissa grasa , fundinn var upp segulbolli , vatnskallari , spilastokkari o.m.fl . Kristján Ingimarsson , frá Granda , kom færandi hendi með alls konar furðudýr sem þeir Grandamenn fengu í netin hjá sér í fyrradag . Þar mátti m.a. finna pínulitla grásleppu , sprettfisk , burstaorma og sæbjúga . Nemendur skólans fengu að skoða þessi furðudýr og höfðu gaman af . Þá unnu nemendur 3. og 4. bekkjar falleg verkefni í kristinfræði í tilefni páskanna . Þeir unnu klippimyndir sem sýna m.a. föstudaginn langa og páskadag . Myndir af öllum þessu skemmtilegu viðburðum eru hér . HDH